เทศบาลเมืองศรีสะเกษ

เทศบาลเมืองศรีสะเกษ เป็นเทศบาลเมืองในอำเภอเมืองศรีสะเกษ จังหวัดศรีสะเกษ มีพื้นที่ครอบคลุม 7 ตำบล ภายในเขตเทศบาลเป็นที่ตั้งหน่วยงานการบริหารของอำเภอเมืองศรีสะเกษ รวมทั้งเป็นที่ตั้งศูนย์กลางการบริหาร สถาบันการศึกษา สถานพยาบาลและสาธารณสุข เศรษฐกิจ ตลอดจนการคมนาคมขนส่งของจังหวัดศรีสะเกษ

**ประวัติ**
เทศบาลเมืองศรีสะเกษเดิมชื่อว่า "เทศบาลเมืองขุขันธ์" จัดตั้งขึ้นเมื่อวันที่ 29 พฤศจิกายน พ.ศ. 2479 (29) มีพื้นที่ 3.26 ตารางกิโลเมตร ครอบคลุม 2 ตำบล คือตำบลเมืองเหนือและตำบลเมืองใต้ ต่อมาได้มีการเปลื่ยนชื่อจังหวัดขุขันธ์ เป็นจังหวัดศรีสะเกษ จึงทำให้เทศบาลเมืองขุขันธ์ได้รับการเปลี่ยนชื่อตามพระราชกฤษฎีกามาเป็น "เทศบาลเมืองศรีสะเกษ" ตั้งแต่ พ.ศ. 2481 เป็นต้นมา 
ใน พ.ศ. 2530 ได้มีพระราชกฤษฎีกาเปลี่ยนแปลงเขตเทศบาลเมืองศรีสะเกษ จังหวัดศรีสะเกษ พ.ศ. 2530 กำหนดขอบเขตเทศบาลเมืองศรีสะเกษ (ใหม่) โดยขยายพื้นที่เขตเทศบาลจากเดิม 2 ตำบลออกไปครอบคลุมพื้นที่บางส่วนของอีก 5 ตำบล ปัจจุบัน เทศบาลเมืองศรีสะเกษมีพื้นที่ครอบคลุม 7 ตำบล ในเขตอำเภอเมืองศรีสะเกษ รวม 36.66 ตารางกิโลเมตร

**ภูมิศาสตร์**

**สภาพภูมิประเทศ**
เทศบาลเมืองศรีสะเกษ ตั้งอยู่บนภูมิประเทศที่มีลักษณะเป็นพื้นที่ราบลุ่มในเขตลุ่มแม่น้ำมูลตอนปลาย โดยตั้งอยู่ทางตอนใต้ของฝั่งแม่น้ำมูล ห่างจากชายฝั่งแม่น้ำมาทางทิศใต้ประมาณ 5 กิโลเมตร ภูมิสัณฐานจัดเป็นแนวคันดินริมน้ำของลำน้ำสาขาแม่น้ำมูล  ประกอบด้วยลำห้วยสำราญและลำห้วยแฮดซึ่งโอบล้อมเขตเทศบาลในทิศเหนือ ทิศตะวันออก ทิศใต้ และทิศตะวันตก นอกจากนั้น ยังมีลำน้ำย่อยซึ่งเป็นลำน้ำสาขาของลำห้วยทั้งสองสายไหลหล่อเลี้ยงภายในพื้นที่เขตเทศบาล ลำน้ำย่อยดังกล่าวได้แก่ห้วยระกำ ห้วยปูน และห้วยน้ำคำ ทางตอนเหนือของเขตเทศบาลมีลักษณะเป็นเนินและที่ดอนสูงกว่าพื้นที่ทางตอนใต้ 

**พื้นที่และอาณาเขต**
มีอาณาเขตครอบคลุมพื้นที่ทั้งหมดใน 2 ตำบลคือตำบลเมืองเหนือ ตำบลเมืองใต้  และครอบคลุมบางส่วนในพื้นที่ตำบลอีก 5 ตำบล ได้แก่ ตำบลซำ ตำบลหนองครก ตำบลหญ้าปล้อง ตำบลโพธิ์ และตำบลโพนข่า รวมพื้นที่ทั้งหมด 36.66 ตารางกิโลเมตร- ทิศเหนือ ติดต่อกับตำบลโพธิ์และตำบลน้ำคำ - ทิศใต้ ติดต่อกับตำบลซำ ตำบลหนองครก และตำบลโพนข่า - ทิศตะวันออก ติดต่อกับตำบลโพธิ์ - ทิศตะวันตก ติดต่อกับตำบลหญ้าปล้อง

**ตราสัญลักษณ์**
พระนางศรีสระเกศ หมายถึง พระนางศรี ซึ่งปรากฏชื่อในตำนานเมืองศรีสะเกษ ว่าเป็นธิดาพญาขอม โดยพระนางเป็นผู้นำในการสร้างเมืองศรีสะเกษมาแต่ครั้งสมัยขอมโบราณ รูปพระนางศรีในอิริยาบถกำลังสระผม (เกศ) ดังกล่าวสอดคล้องกับเนื้อความตอนหนึ่งในตำนานว่าพระนางศรีได้ลงสรงน้ำและสระผม (เกษ) ในสระกำแพง ซึ่งเป็นบารายหรือสระน้ำประจำปราสาทสระกำแพงใหญ่และปราสาทสระกำแพงน้อย  อันเป็นที่มาของชื่อเมืองว่า "ศรีสระเกศ" ในอดีต หรือ "ศรีสะเกษ" ในปัจจุบัน 

**โครงสร้างการบริหารและการปฏิบัติราชการ**
วงเวียนหอนาฬิกา- คณะเทศมนตรี ประกอบด้วยนายกเทศมนตรี ปัจจุบันคือนายฉัฐมงคล อังคสกุลเกียรติ ,รองนายกเทศมนตรี จำนวน 3 คน, เลขานุการนายกเทศมนตรี จำนวน 1 คน, ที่ปรึกษานายกเทศมนตรี จำนวน 2 คน ทำหน้าที่ฝ่ายบริหาร- สภาเทศบาล ประกอบด้วยสมาชิกสภาเทศบาลจำนวนทั้งหมด 18 คน ที่มาจากการเลือกตั้ง โดยดำรงตำแหน่งคราวละ 4 ปี ทำหน้าที่เป็นฝ่ายนิติบัญญัติและควบคุมฝ่ายบริหาร  ปัจจุบันประธานสภาเทศบาลคือนางลลิตา นวเลิศปรีชา  รองประธานสภาเทศบาลคือนายนนทวัชร์  เกษชุมพล  - โครงสร้างการปฏิบัติราชการ มีปลัดเทศบาล จำนวน  1 คน , รองปลัดเทศบาล จำนวน 2 คน และ ผู้เชี่ยวชาญพิเศษด้านการบริหารงานเทศบาล จำนวน 1 คน ร่วมกันบังคับบัญชาพนักงานเทศบาลและพนักงานจ้างเทศบาล มีหน้าที่และความรับผิดชอบในการควบคุมดูแลราชการประจำของเทศบาลให้เป็นไปตามนโยบาย ประกอบด้วยส่วนการบริหาร ดังนี้
** สำนักปลัดเทศบาล : ฝ่ายอำนวยการ, ฝ่ายบริหารงานทั่วไป, ฝ่ายปกครอง, ฝ่ายป้องกันและรักษาความสงบ
** สำนักการคลัง : ฝ่ายบริหารงานทั่วไป, ฝ่ายการเงินและบัญชี, ฝ่ายพัสดุและทรัพย์สิน, ฝ่ายพัฒนารายได้, ฝ่ายแผนที่ภาษีและทะเบียนทรัพย์สิน
** สำนักการช่าง : ฝ่ายบริหารงานทั่วไป, ส่วนควบคุมอาคารและผังเมือง, ส่วนควบคุมการก่อสร้าง, ส่วนการโยธา, ส่วนการช่างสุขาภิบาล
** สำนักการศึกษา : ฝ่ายแผนงานและโครงการ,ฝ่ายการเจ้าหน้าที่, ฝ่ายกิจการโรงเรียน, ฝ่ายวิชาการ, ฝ่ายการศึกษานอกระบบและตามอัธยาศัย, ฝ่ายส่งเสริมศาสนา ศิลปะและวัฒนธรรม, ฝ่ายพัฒนาวิชาการ, ฝ่ายพัฒนานิเทศการศึกษา, ฝ่ายวิจัยและประเมินผลทางการศึกษา, ฝ่ายบริการทางการศึกษา
** กองวิชาการและแผนงาน : ฝ่ายบริหารงานทั่วไป, ฝ่ายแผนงานและงบประมาณ, ฝ่ายวิชาการและเผยแพร่วิชาการ, ฝ่ายนิติการ
** กองสวัสดิการสังคม : ฝ่ายสังคมสงเคราะห์, ฝ่ายพัฒนาชุมชน, ฝ่ายส่งเสริมและสวัสดิการ
** กองสาธารณสุขและสิ่งแวดล้อม : ฝ่ายบริหารงานสาธารณสุข, ฝ่ายบริการและส่งเสริมการอนามัย
** งานตรวจสอบภายใน 
** งานทะเบียนราษฎร
** งานป้องกันและบรรเทาสาธารณภัย 

**ประชากรและกลุ่มชาติพันธุ์**
ปัจจุบันเทศบาลเมืองศรีสะเกษมีประชากรจำนวนทั้งสิ้น 41,680 คน  จำแนกเป็น เพศชาย จำนวน 19,924 คน และเพศหญิง จำนวน 21,756 คน ซึ่งอาศัยอยู่ในหลังคาเรือนจำนวน 17,216 หลัง เป็นครอบครัวทั้งหมดจำนวน 17,253 ครอบครัว จัดเป็นเทศบาลเมืองที่มีประชากรหนาแน่นที่สุดแห่งหนึ่ง 
กลุ่มชาติพันธุ์ดั้งเดิมในเขตเทศบาลคือกลุ่มชาติพันธุ์ลาว ซึ่งพูดภาษาลาว จัดเป็นภาษาถิ่นไทยอีสานภาษาหลักที่พูดกันแพร่หลายในกลุ่มประชากรภาคตะวันออกเฉียงเหนือ อย่างไรก็ตาม จากอดีตจนถึงปัจจุบันมีการเคลื่อนย้ายของประชากรจากต่างถิ่นมาตั้งถิ่นฐานในเขตเทศบาลเมืองศรีสะเกษอย่างต่อเนื่อง ส่งผลให้มีกลุ่มชาติพันธุ์ที่หลากหลายในพื้นที่เทศบาลแห่งนี้ ประกอบด้วยกลุ่มชาติพันธุ์ที่พูดภาษาลาวและภาษาไทยภาคกลาง (ซึ่งจัดอยู่ในตระกูลภาษาขร้า-ไท) และกลุ่มชาติพันธุ์ที่พูดภาษาในตระกูลภาษามอญ-เขมร ได้แก่ภาษาเขมรถิ่นไทย (คแมเลอหรือเขมรสูง) ภาษากูย (หรือกวย หรือส่วย) และภาษาเยอ
เทศบาลเมืองศรีสะเกษแบ่งเขตการปกครองออกเป็นชุมชนจำนวน 46 ชุมชน ได้แก่
# ชุมชนคุ้มกลาง
# ชุมชนโนนสวรรค์           
# ชุมชนสะพานขาว
# ชุมชนหนองม่วง
# ชุมชนโนนเขวา
# ชุมชนโนนสำราญ
# ชุมชนหนองหล่ม
# ชุมชนหนองแดง
# ชุมชนพันทาน้อย
# ชุมชนโนนสำนักมิตรภาพ
# ชุมชนโนนทรายทอง
# ชุมชนหนองโพธิ์
# ชุมชนกุดหวาย
# ชุมชนโนนเค็ง
# ชุมชนเมืองใหม่สะพานขาว
# ชุมชนวัดเลียบ
# ชุมชนพันทาใหญ่
# ชุมชนไกรภักดี
# ชุมชนหัวนา
# ชุมชนป่าม่วง
# ชุมชนหนองอุทัย
# ชุมชนมงคลสมบัติ
# ชุมชนผดุงธรรม
# ชุมชนศรีสำราญ
# ชุมชนสวนสมเด็จ
# ชุมชนวัดหลวง
# ชุมชนหนองคู
# ชุมชนทุ่งนาดี
# ชุมชนหนองเม็ก
# ชุมชนเมืองเก่าหลักเมือง
# ชุมชนหนองยวน
# ชุมชนสนามบิน
# ชุมชนหนองยาง
# ชุมชนมารีหนองแคน
# ชุมชน ร.ส.พ.
# ชุมชนโนนหนามแท่ง
# ชุมชนต้นโก
# ชุมชนศรีนครลำดวน
# ชุมชนตลาดนอก
# ชุมชนหนองกะลา
# ชุมชนท่าเรือ
# ชุมชนหนองตะมะ
# ชุมชนศรีมงคล
# ชุมชนวัดเจียงอี
# ชุมชนวัดพระโต
# ชุมชนศิริทรัพย์ทวีโชค

**การศึกษา**
เขตเทศบาลเมืองศรีสะเกษ เป็นศูนย์กลางทางการศึกษาของจังหวัดศรีสะเกษและพื้นที่ภาคตะวันออกเฉียงเหนือตอนล่าง โดยเป็นที่ตั้งของสถาบันการศึกษาทุกระดับตั้งแต่ระดับพื้นฐานถึงระดับอุดมศึกษา ประกอบด้วยสถานศึกษาที่สำคัญในแต่ละระดับ ดังนี้
ระดับอุดมศึกษา - มหาวิทยาลัยราชภัฏศรีสะเกษ- ศูนย์แพทยศาสตรศึกษาชั้นคลินิก โรงพยาบาลศรีสะเกษ- มหาวิทยาลัยกีฬาแห่งชาติ วิทยาเขตศรีสะเกษ - มหาวิทยาลัยมหามกุฏราชวิทยาลัย วิทยาลัยสงฆ์ศรีสะเกษ- มหาวิทยาลัยรามคำแหง
ระดับอาชีวศึกษา- วิทยาลัยการอาชีพศรีสะเกษ- วิทยาลัยสารพัดช่างศรีสะเกษ- วิทยาลัยเกษตรและเทคโนโลยีศรีสะเกษ- วิทยาลัยเทคนิคศรีสะเกษ- วิทยาลัยเทคโนโลยี (อยู่ข้างวัดหลวง)- ศรีสะเกษบริหารธุรกิจ AB
ระดับมัธยมศึกษา- โรงเรียนศรีสะเกษวิทยาลัย - โรงเรียนสตรีสิริเกศ - โรงเรียนไกรภักดีวิทยาคม - โรงเรียนเฉลิมพระเกียรติสมเด็จพระศรีนครินทร์ ศรีสะเกษ- โรงเรียนกีฬาศรีสะเกษ - โรงเรียนมหาพุทธาราม- โรงเรียนสิริเกศน้อมเกล้า- โรงเรียนราชประชานุเคราะห์ 29 ศรีสะเกษ
ระดับอนุบาลและประถมศึกษา- โรงเรียนอนุบาลศรีสะเกษ- โรงเรียนอนุบาลวัดพระโต - โรงเรียนเทศบาล 1 (วัดเจียงอี)- โรงเรียนเทศบาล 2 (รัชมังคลานุสรณ์) - โรงเรียนเทศบาล 3 (เฉลิมพระเกียรติ)- โรงเรียนเทศบาล 4 (โนนสำนักมิตรภาพ 121)- โรงเรียนเทศบาล 5 (หนองยางหนองม่วง)- โรงเรียนเทศบาล 6 (มิ่งเมือง)- โรงเรียนเทศบาล 7 (หนองตะมะ-โนนกอง ธนาคารกรุงเทพ 2) - โรงเรียนมารีวิทยา (อนุบาล-มัธยมศึกษาตอนต้น)- โรงเรียนรวมสินวิทยา (อนุบาล-มัธยมศึกษาตอนต้น)- โรงเรียนวัดหลวงวิทยา (ประถมศึกษา-มัธยมศึกษาตอนต้น)- โรงเรียนมานิตวิทยา- โรงเรียนบ้านหนองโพธิ์- โรงเรียนสาธิตมหาวิทยาลัยราชภัฏศรีสะเกษ

**สาธารณสุข**
 โรงพยาบาล จำนวน 3 แห่ง 
*โรงพยาบาลสังกัดกระทรวงสาธารณสุข
*โรงพยาบาลศูนย์ศรีสะเกษ 788 เตียง
*โรงพยาบาลเอกชน
*โรงพยาบาลประชารักษ์เวชการ 66 เตียง
*โรงพยาบาลพริ้นซ์ศรีสะเกษ- ศูนย์บริการสาธารณสุข 5 แห่ง - คลินิกทางการแพทย์ 33 แห่ง

**การพาณิชยกรรมและบริการ**
ห้างในเขตตำบลหญ้าปล้อง
สถานประกอบการด้านพาณิชยกรรม - สถานีบริการน้ำมันเชื้อเพลิง 12 แห่ง- สถานีบริการก๊าซเชื้อเพลิง ชนิด แอล.พี.จี (LPG) 2 แห่ง- ห้างสรรพสินค้า 6 แห่ง- ตลาดสด 7 แห่ง (ตลาดเทศบาล 4 แห่ง, ตลาดเอกชน 3 แห่ง)- โรงฆ่าสัตว์ 1 แห่ง- สถานีขนส่งทางบก 1 แห่ง (สถานีขนส่งผู้โดยสารจังหวัดศรีสะเกษ)- สถานีรถไฟ 1 แห่ง (สถานีรถไฟศรีสะเกษ)- สถานประกอบการเทศพาณิชย์ (สถานธนานุบาล) 2 แห่ง
สถานประกอบการด้านบริการที่พักและโรงแรม- โรงแรมพรหมพิมาน (200 ห้อง)- โรงแรมเกษสิริ (100 ห้อง)- โรงแรมแกลเลอรี่ ดีไซน์ (100 ห้อง)- โรงแรมศรีลำดวน (100 ห้อง)- โรงแรมบุญศิริ บูติกโฮเทล (100 ห้อง)- โรงแรมกุลวดี (92 ห้อง)- โรงแรมเดอะนอร์ธอิส (80 ห้อง)- โรงแรมบ้านแก้วเรือนขวัญ (72 ห้อง)- โรงแรมศรีสะเกษโฮเต็ล (40 ห้อง)- โรงแรมบ้านต้นไม้ (60 ห้อง)- โรงแรมครัวเธียร์ (40 ห้อง)- โรงแรมศรีไพบลย์ (50 ห้อง)- โรงแรมสันติสุข (40 ห้อง)- โรงแรมไทยเสริมไทย (32 ห้อง)- โรงแรมดิ เอส พี (30 ห้อง)- โรงแรมบ้านแมกไม้ (30 ห้อง)- โรงแรมตุ้ม โฮม เพลส (30 ห้อง)- โรงแรมบ้านลานลูกไม้ (10 ห้อง)
สถานประกอบการด้านบริการธุรกรรมทางการเงิน- ธนาคารพัฒนาวิสาหกิจขนาดกลางและขนาดย่อมแห่งประเทศไทย 1 สาขา- ธนาคารเพื่อการเกษตรและสหกรณ์การเกษตร 1 สาขา- ธนาคารอาคารสงเคราะห์ 1 สาขา- ธนาคารออมสิน 2 สาขา- ธนาคารอิสลามแห่งประเทศไทย 1 สาขา- ธนาคารกรุงไทย 4 สาขา- ธนาคารกรุงเทพ 2 สาขา- ธนาคารกสิกรไทย 2 สาขา- ธนาคารไทยพาณิชย์ 3 สาขา- ธนาคารกรุงศรีอยุธยา 1 สาขา- ธนาคารทหารไทย 1 สาขา- ธนาคารธนชาติ 2 สาขา- ธนาคารเกียรตินาคิน 1 สาขา

**โครงสร้างและบริการสาธารณูปโภคพื้นฐาน**
สถานีรถไฟศรีสะเกษ
การประปา แหล่งน้ำและระบบชลประทาน - การประปาส่วนภูมิภาคจังหวัดศรีสะเกษ- แหล่งน้ำดิบผลิตน้ำประปา : ห้วยน้ำคำ- บริการประปาในที่พักอาศัย 7,880 ราย- บริการประปาในหน่วยราชการ 155 ราย- บริการประปาในรัฐวิสาหกิจ 26 ราย- บริการประปาในธุรกิจขนาดเล็ก 2,545 ราย- บริการประปาในธุรกิจขนาดใหญ่ 610 ราย- บริการประปาในโรงงานอุตสาหกรรม 34 ราย - ลำห้วยธรรมชาติสายใหญ่ 2 สาย- ลำห้วยธรรมชาติสายกลาง 3 สาย- หนอง บึง ธรรมชาติ 8 แห่ง- อ่างเก็บน้ำชลประทาน 1 แห่ง- คลองส่งน้ำระบบชลประทาน 1 สาย
ถนนและพื้นผิวการจราจรทางบก - ถนนแบบพื้นผิวลาดยางและคอนกรีต รวม 42 สาย สายสำคัญคือ
# ถนนกสิกรรม 4.4 กิโลเมตร
# ถนนกวงเฮง 1.9 กิโลเมตร
# ถนนขุขันธ์ 2.6 กิโลเมตร
# ถนนขุนอำไพอุทิศ 2.1 กิโลเมตร
# ถนนเฉลิมราชย์ 2.1 กิโลเมตร
# ถนนโชติพันธ์ 1.3 กิโลเมตร
# ถนนเทพา 2.2 กิโลเมตร
# ถนนไทยพันทา 2.4 กิโลเมตร
# ถนนราชการรถไฟ (2) 2.3 กิโลเมตร
# ถนนราชการรถไฟ (3) 2.2 กิโลเมตร
# ถนนรัตนวงษา 1.0 กิโลเมตร
# ถนนรอบเมืองใต้ 1.6 กิโลเมตร
# ถนนรอบเมืองเหนือ 1.0 กิโลเมตร
# ถนนหลักเมือง 1.3 กิโลเมตร
# ถนนวิเศษภักดี 1.0 กิโลเมตร
# ถนนวันลูกเสือ 1.5 กิโลเมตร
# ถนนวิจิตรนคร 2.6 กิโลเมตร
# ถนนศรีวิเศษ 1.5 กิโลเมตร
# ถนนศรีสุมังค์ 1.6 กิโลเมตร
# ถนนศรีสะเกษ 0.5 กิโลเมตร
# ถนนปลัดมณฑล 1.0 กิโลเมตร
# ถนนมหาราช 1.5 กิโลเมตร
# ถนนอุบล 3.4 กิโลเมตร
# ถนนไทยธุระไพศาลอุทิศ 1.4 กิโลเมตร

พลังงานไฟฟ้าและแสงสว่าง- การไฟฟ้าส่วนภูมิภาคจังหวัดศรีสะเกษ- การไฟฟ้าฝ่ายผลิตแห่งประเทศไทย 
** สถานีไฟฟ้าแรงสูงศรีสะเกษ 2 แห่ง- ไฟฟ้าในที่พักอาศัย 35,737 ราย- ไฟฟ้าในหน่วยราชการและรัฐวิสาหกิจ 394 ราย- ไฟฟ้าในธุรกิจและอุตสาหกรรม 4,184 ราย - ไฟส่องสว่างในที่สาธารณะ ขนาด    40 วัตต์ 3,308 โคม- ไฟส่องสว่างในที่สาธารณะ ขนาด    70 วัตต์    44 โคม- ไฟส่องสว่างในที่สาธารณะ ขนาด   160 วัตต์    62 โคม- ไฟส่องสว่างในที่สาธารณะ ขนาด   250 วัตต์   533 โคม- ไฟส่องสว่างในที่สาธารณะ ขนาด   400 วัตต์   218 โคม- ไฟส่องสว่างในที่สาธารณะ ขนาด 1,000 วัตต์     2 ต้น

**การกีฬาและสันทนาการ**
 สวนสาธารณะ 7 แห่ง- พื้นที่สีเขียวเพื่อภูมิทัศน์ 7 แห่ง- ลานกีฬากลางแจ้งพร้อมอุปกรณ์ออกกำลังกาย 21 แห่ง- สนามกีฬามาตรฐาน 2 แห่ง : 1. สนาม "ศรีนครลำดวน" สนามกีฬากลางจังหวัดศรีสะเกษ  2. สนามกีฬากลางจังหวัดศรีสะเกษ โรงแรมในเทศบาลเมืองศรีสะเกษ- สระว่ายน้ำมาตรฐานขนาด 50 เมตร 3 สระ- สระว่ายน้ำมาตรฐานขนาด 25 เมตร 2 สระ- สนามมวย 1 แห่ง- อาคารยิมเนเซียมและอินดอร์สเตเดี้ยม 15 แห่ง

**สถานที่สำคัญและสถานที่ท่องเที่ยว**

**สวนสมเด็จพระศรีนครินทร์ ศรีสะเกษ**
เป็นสวนสมเด็จพระศรีนครินทร์ แห่งแรกของประเทศ ที่รัฐบาลประกาศจัดตั้งขึ้นจำนวน 12 แห่ง เพื่อเฉลิมพระเกียรติสมเด็จพระศรีนครินทราบรมราชชนนี ในวโรกาสเจริญพระชนมายุครบ 80 พรรษา ใน พ.ศ. 2523 โดยมีมติเลือกพื้นที่ป่าธรรมชาติดั้งเดิมบริเวณนี้เพื่อดำเนินการปรับปรุงพัฒนาจัดตั้งเป็น "สวนสมเด็จพระศรีนครินทร์ ศรีสะเกษ" จนแล้วเสร็จและเปิดใน พ.ศ. 2524 บนเนื้อที่ 237 ไร่   ทั้งนี้ มูลนิธิสวนสมเด็จพระศรีนครินทร์ มีบทบาทสำคัญในการดำเนินงานและระดมทุนทั้งเป็นค่าก่อสร้างและกองทุนสำหรับการดูแลรักษา โดยเป็นผู้ดูแลร่วมกับจังหวัดและท้องถิ่นอันเป็นที่ตั้งของสวน 
สวนสมเด็จพระศรีนครินทร์ ศรีสะเกษ ตั้งอยู่ทางด้านตะวันตกเฉียงใต้ของเขตเทศบาล เป็นสวนสาธารณะที่มีขนาดใหญ่ที่สุดในเขตเมืองศรีสะเกษ มีความชุ่มชื้นและสมบูรณ์ตามธรรมชาติ  แวดล้อมด้วยลำห้วยปูน ห้วยระกำ เป็นแหล่งอนุรักษ์สัตว์ป่าไทยและต่างประเทศหลายชนิด อาทิ ไก่ฟ้าหลายพันธุ์ กวาง เม่น นกกระจอกเทศ จระเข้ งู นกแร้ง เต่า ตลอดจนฮิปโปโปเตมัส และสัตว์อื่นๆ อีกจำนวนมาก สัตว์หลายชนิดเป็นสัตว์ป่าที่มีถิ่นอาศัยอยู่เดิมในพื้นที่ป่าอันเป็นที่ตั้งของสวน ซึ่งเปิดให้เข้าชมในลักษณะสวนสัตว์ขนาดย่อมสำหรับนักท่องเที่ยว ทั้งยังเป็นแหล่งทัศนศึกษาของนักเรียนนักศึกษาในจังหวัดศรีสะเกษ และจังหวัดใกล้เคียง 
ลักษณะเด่นของสวนคือความเขียวชอุ่มด้วยสวนพฤกษศาสตร์ไม้ดอกนานาพรรณและไม้ยืนต้น อันเป็นพันธุ์ไม้พื้นถิ่นของภาคตะวันออกเฉียงเหนือ โดยเฉพาะ "ลำดวน" และ " ดอกลำดวน" ซึ่งถือเป็นต้นไม้และดอกไม้สัญลักษณ์ประจำจังหวัดศรีสะเกษ ที่ขึ้นหนาแน่นอยู่ในพื้นที่นี้จำนวนมากกว่า 50,000 ต้น ระหว่างเดือนมีนาคม เป็นช่วงที่ต้นลำดวนออกดอกบานสะพรั่งส่งกลิ่นหอมอบอวลทั้งในเขตสวนสมเด็จพระศรีนครินทร์ ศรีสะเกษ และพื้นที่เขตเทศบาลซึ่งมีต้นลำดวนปลูกอยู่ตามแนวถนนทุกสาย  เทศบาลเมืองศรีสะเกษ ร่วมกับจังหวัดศรีสะเกษ ได้จัดให้มี"เทศกาลดอกลำดวนบาน สืบสานประเพณีสี่เผ่าไทยศรีสะเกษ" ขึ้นบริเวณสวนสมเด็จพระศรีนครินทร์ ศรีสะเกษ เป็นประจำทุกปี  เป็นเทศกาลท่องเที่ยวที่ได้รับการสนับสนุนจากการท่องเที่ยวแห่งประเทศไทย พ.ศ. 2543พระราชานุสาวรีย์สมเด็จพระศรีนครินทราบรมราชชนนี ภายในสวนสมเด็จพระศรีนครินทร์ ศรีสะเกษ

**พระราชานุสาวรีย์สมเด็จพระศรีนครินทราบรมราชชนนี**
ใน พ.ศ. 2543 พระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ ให้ประดิษฐานพระราชานุสาวรีย์สมเด็จพระศรีนครินทราบรมราชชนนี ในพระอิริยาบถประทับนั่ง ไว้ภายในสวนสมเด็จพระศรีนครินทร์ ศรีสะเกษ บริเวณทางเข้า เพื่อเป็นราชสักการะและถวายพระเกียรติหลังการสิ้นพระชนม์ของสมเด็จพระศรีนครินทราบรมราชชนนี โดยสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จทรงประกอบพิธีเปิดเมื่อวันที่ 22 มีนาคม 

**อนุสาวรีย์พระนางศรีสระเกศ**
ประดิษฐานอยู่ทางตอนเหนือของเขตเทศบาล บนถนนศรีสะเกษ ใกล้กับสถานีรถไฟศรีสะเกษและวัดมหาพุทธาราม (วัดพระโต) องค์พระนางศรี เป็นประติมากรรมรูปหล่อสร้างด้วยทองเหลืองรมดำ ประดิษฐานอยู่เหนือแท่นหินอ่อน บนฐานล่างทรงกลม รูปหล่อพระนางศรีประทับนั่งในอิริยาบถกำลังสระเกศ (เส้นผม) สอดคล้องกับนามเมือง "ศรีสระเกศ" หรือ "ศรีสะเกษ" ดังปรากฏในตำนานเมือง กล่าวว่าพระนางศรีผู้เป็นธิดาพญาขอม ได้เป็นผู้สร้างเมืองศรีสะเกษตั้งแต่ในสมัยอาณาจักรขอม พระนางศรีได้สรงน้ำและสระเกศ (ผม) ที่สระกำแพงซึ่งเป็นบารายหรือสระน้ำประจำเทวสถานสำคัญในสมัยนั้นคือปราสาทสระกำแพงใหญ่และปราสาทสระกำแพงน้อย จึงเป็นที่มาของชื่อ "ศรีสะเกษ" ("ศรีสระเกศ") 
อนุสาวรีย์พระนางศรีสระเกศ เป็นที่เคารพสักการะของประชาชนชาวศรีสะเกษ และถือเป็นสัญลักษณ์สำคัญอย่างหนึ่งของเมือง นอกจากนั้น บริเวณอนุสาวรีย์พระนางศรีสระเกศ เป็นที่รู้จักของชาวเทศบาลเมืองศรีสะเกษและประชาชนชาวศรีสะเกษโดยทั่วไปในชื่อ "วงเวียนแม่ศรี" หรือ "วงเวียนพระนางศรี" ซึ่งเป็นวงเวียนการจราจรอีกแห่งหนึ่งภายในเขตเทศบาล

**อ้างอิง**
 เทศบาลเมืองศรีสะเกษ.แผนยุทธศาสตร์การพัฒนาเทศบาลเมืองศรีสะเกษ (พ.ศ. 2554-2559) .จัดทำโดยเทศบาลเมืองศรีสะเกษ, 2554- เทศบาลเมืองศรีสะเกษ.แผนการดำเนินงานเทศบาลเมืองศรีสะเกษ ประจำปีงบประมาณ 2555.จัดทำโดยเทศบาลเมืองศรีสะเกษ, 2554- เทศบาลเมืองศรีสะเกษ.แผนพัฒนาเทศบาลเมืองศรีสะเกษ ระยะสามปี (พ.ศ. 2555-2557) เพิ่มเติม ฉบับที่ 1.จัดทำโดยเทศบาลเมืองศรีสะเกษ, 2554

**แหล่งข้อมูลอื่น**
  เว็บไซต์เทศบาลเมืองศรีสะเกษ-  เว็บไซต์จังหวัดศรีสะเกษ date=2006-01-06 -  เว็บไซต์กรมส่งเสริมการปกครองท้องถิ่น กระทรวงมหาดไทย date=2011-12-06 
ศรีสะเกษ
ศรีสะเกษ
หมวดหมู่:อำเภอเมืองศรีสะเกษ